ЕУРАЗИЯЛЫҚ ЭКОНОМИКАЛЫҚ КОМИССИЯ
КЕҢЕС

Ш Е Ш І М

2022 жылғы «10» маусым                  № 96                             Нұр-Сұлтан қаласы


Медициналық қолдануға арналған дәрілік заттар 
айналысының ерекшеліктерін белгілеу 
жөніндегі уақытша шаралар туралы 

2014 жылғы 29 мамырдағы Еуразиялық экономикалық одақ туралы шарттың 30-бабына және 2014 жылғы 23 желтоқсандағы Еуразиялық экономикалық одақ шеңберіндегі дәрілік заттар айналысының бірыңғай қағидаттары мен қағидалары туралы келісімнің 4, 7, 8 және 
10-баптарына, мүше мемлекеттер халқының өмірі мен денсаулығын қорғау, Одақ шеңберінде дәрілік заттардың үздіксіз айналысын қамтамасыз ету мақсатында Еуразиялық экономикалық одаққа мүше мемлекеттердің (бұдан әрі тиісінше – Одақ, мүше мемлекеттер) нарықтарында дәрілік заттардың болмауы немесе болмау қаупі туындаған кезде арнайы экономикалық шараларды қолдану жағдайларындағы Еуразиялық экономикалық комиссия Кеңесінің 2022 жылғы 17 наурыздағы өкіміне сәйкес Еуразиялық экономикалық комиссия Кеңесі шешті:
1. Мыналар:
а) мүше мемлекеттердің дәрілік заттар айналысы саласындағы уәкілетті органдары (бұдан әрі – уәкілетті органдар) Еуразиялық экономикалық комиссия Кеңесінің 2016 жылғы 3 қарашадағы № 78 шешімімен бекітілген Медициналық қолдануға арналған дәрілік заттарды тіркеу және сараптау қағидаларына сәйкес дәрілік препараттарды тіркеуді жүзеге асыру мүмкіндігін сақтай отырып, дәрілік заттар айналысының 2023 жылғы 
31 желтоқсанға дейін қолданылатын уақытша тәртібін (дәрілік препараттарды тіркеуді және дәрілік препараттардың тіркеу досьесіне өзгерістер енгізуді қоса алғанда) белгілеуге құқылы;
б) Одақ құқығына сәйкес медициналық қолдануға арналған дәрілік препараттардың тіркеу куәліктерін және өндірушінің Еуразиялық экономикалық одақтың тиісті өндірістік практикасы қағидаларының талаптарына сәйкестік сертификаттарын (бұдан әрі – сертификаттар) беруді жүзеге асыратын уәкілетті органдар, егер олардың қолданылу мерзімі 
2022 жылғы 1 қаңтардан 2022 жылғы 31 желтоқсанға дейін аяқталса, осы құжаттардың қолданысын мұндай мерзімдер аяқталған күннен кейінгі күннен бастап 12 айға ұзартуға құқылы деп белгіленсін.
Уәкілетті органдар өндірушінің немесе шетелдік өндірушінің нақты орналасқан жері, сол өндірістік алаңда және сол шарттарда өндірілетін сертификатта көрсетілген дәрілік заттардың тізбесі өзгермей олардың атауы және (немесе) орналасқан жерінің мекенжайы өзгерген жағдайда, сертификаттардың қолданылу мерзімі кезеңінде инспекциялау жүргізбей, осы тармақшаға сәйкес сертификаттың қолданылу мерзімін ұзартуды ескере отырып, өз шешімдері негізінде сертификаттарға өзгерістер енгізу мүмкіндігін қамтамасыз етеді. Мүше мемлекеттердің нарықтарында дәрілік препараттардың тапшылығы қаупі туындаған жағдайда (оның ішінде бір немесе бірнеше мүше мемлекеттерге қатысты экономикалық шаралардың енгізілуіне байланысты) уәкілетті органдар осы тармақшада көрсетілген құжаттардың қолданысын қайта ұзартуға, бірақ 2024 жылғы 31 желтоқсаннан аспайтындай етіп ұзартуға құқылы.
2.  Өтініш берушілерге өндірістік алаңның (өндірістік алаңдардың) Одақтың тиісті өндірістік практикасының талаптарына сәйкестігін растайтын қолданыстағы құжатты ұсыну мүмкін болмаған жағдайда, дәрілік препараттарды тіркеу құқығы, дәрілік препаратты тіркеу, дәрілік препараттың тіркеу досьесіне өзгерістер енгізу, дәрілік препараттың тіркелгенін (қайта тіркелгенін) растау туралы немесе тіркеу досьесін Одақ талаптарына сәйкес келтіру туралы өтініш 2023 жылғы 31 желтоқсанға дейін берілген кезде осы құжаттың орнына тіркеу досьесінің құрамында дәрілік препаратты тіркеуді жүргізу, тіркеу досьесіне өзгерістер енгізу немесе оны Одақтың талаптарына сәйкес келтіру кезеңінде дәрілік препараттың өндірістік алаңына (өндірістік алаңдарына) инспекциялауды жүргізу туралы өтініш беру құқығы берілсін, соның негізінде мұндай инспекциялау тіркеу рәсімдерін жүзеге асыру кезеңінде жүргізілуі немесе мүше мемлекеттің фармацевтикалық инспекторатының инспекцияларды жүргізу жоспарына енгізілуі мүмкін.
3. Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесінің мүшелері:

